**Carlos Marchena López**, nado en Las Cabezas de San Juan (Sevilla) o 31 de xullo de 1979, é un exfutbolista español. Xogaba de defensa central ou mediocentro defensivo. En 2010 proclamouse campión da Copa Mundial de Fútbol coa selección española.

Traxectoria
-----------

Formado no equipo local da súa localidade, CD Cabecense e máis tarde nas categorías inferiores do Sevilla FC, desde pequeno foi chamado pola súa gran calidade a ser un dos centrais máis destacados da liga española.

O seu debut co primeiro equipo sevillista produciuse na tempada 1997–98, cando apenas tiña dezaoito anos. Este debut viuse favorecido polo feito que o equipo militaba entón en Segunda División. Tras outra tempada notable en Segunda, na que se asentou no primeiro equipo e na que se logrou o ansiado ascenso, Marchena debutou en Primeira.

Proclámase campión do mundo sub-20 en Nixeria, no ano 1999, formando equipo con magníficos xogadores como Xavi Hernández e Pablo Orbaiz, entre outros.

A tempada do retorno do equipo de Nervión a primeira non foi boa, xa que a grave crise económica do club hispalense obrigou a depender totalmente dos xogadores da canteira, que, como Marchena, contaban con gran calidade pero estaban faltos de experiencia. Tras o consecuente descenso, e como o Sevilla FC necesitaba diminuír a débeda, Marchena foi vendido ao Benfica.

Tras unha tempada aceptable no club lisboeta, formou parte dun intercambio con Zlatko Zahovic e chegou ao Valencia CF.

No club *ché* non logra facerse coa titularidade, xa que se atopa por detrás de Ayala e Pellegrino na rotación do equipo, polo que disputa máis dun partido como centrocampista defensivo. No entanto, a súa chegada coincide coa consecución do título de liga 30 anos despois por parte do Valencia CF.

As tempadas seguintes seguen sendo boas, coa consecución dunha nova liga e unha Copa da UEFA, mentres que a participación de Marchena vaise facendo máis importante, ata converterse en titular indiscutible, o que lle serve para alcanzar a internacionalidade absoluta.

Con todo, na tempada 2005–06, o número de partidos disputados por Marchena é inferior debido á explosión de Raúl Albiol, que se converte, xunto a Roberto Ayala, na opción preferida por Quique Sánchez Flores, adestrador do Valencia CF. Aínda así, foi convocado merecidamente pola selección española para disputar o Mundial de Alemaña 2006.

O 19 de decembro de 2007, despois de que o adestrador Ronald Koeman decidise apartar aos capitáns David Albelda, Santiago Cañizares e Miguel Ángel Angulo, Marchena foi designado segundo capitán do Valencia CF. Tras a Eurocopa 2008, onde foi clave na vitoria da selección española, foi elixido polos seus compañeiros como novo capitán do Valencia.

No verán de 2010 asinou un contrato por tres campañas co Villarreal CF.

O 6 de agosto de 2012 anunciouse a súa contratación polo Deportivo da Coruña.

O 2 de setembro de 2013 firmou novamente polo Deportivo.

Selección nacional
------------------

O seu debut produciuse o 21 de agosto de 2002 nun partido no que España empatou 1-1 con Hungría na cidade de Budapest (Hungría). Marchena disputou o Mundial de 2006 e as Eurocopas de 2004 e 2008. Nesta última xogou de titular en cinco dos seis encontros da selección e proclamouse campión. Ademais foi elixido no Equipo ideal UEFA All-Star.

O 29 de xuño demostrouse o seu valía e "Marchenbauer" (alcume que xurdiu tras as declaracións de Franz Beckenbauer na final da Champions League entre Valencia e Bayern de Múnic en 2001) colaborou xunto aos seus compañeiros a Selección cara á Eurocopa 2008, sendo un dos alicerces básicos na defensa do técnico Luis Aragonés. foi internacional en 54 ocasións e leva 2 goles.

O 30 de maio de 2010, superou a Garrincha como o xogador coa mellor racha de partidos sen perder coa súa selección (50).

O 11 de xullo de 2010 proclamouse campión da Copa Mundial de Fútbol coa selección española en Suráfrica.

### Participacións en Copas do Mundo

| Mundial | Sede | Resultado |
| --- | --- | --- |
| Copa Mundial de Fútbol de 2006 | Alemaña | Oitavos de final |
| Copa Mundial de Fútbol de 2010 | Suráfrica | **Campión** |

### Participacións en Eurocopas

| Eurocopa | Sede | Resultado |
| --- | --- | --- |
| Eurocopa de fútbol 2004 | Portugal | Primeira fase |
| Eurocopa de fútbol 2008 | Austria / Suíza | **Campión** |

### Participacións en Xogos Olímpicos

| Eurocopa | Sede | Resultado |
| --- | --- | --- |
| Xogos Olímpicos de Sidney 2000 | Sidney | Medalla de prata |

Palmarés
--------

### Club

Valencia
* Copa da UEFA: 2003–04
* Supercopa de Europa: 2004
* Liga de España: 2001–02, 2003–04
* Copa do Rei: 2007–08

### Selección

España
* Copa Mundial da FIFA: 2010
* Eurocopa de Fútbol: 2008
* Copa Mundial da FIFA sub-20: 1999

Notas
-----

1. ↑  "Marchena ficha por el Deportivo, que da por perdido a Geijo"
2. ↑  "Marchena alcanza 50 partidos seguidos sen perder e supera a Garrincha". Arquivado dende o orixinal o 11 de abril de 2013. Consultado o 03 de xuño de 2010.

Véxase tamén
------------

### Ligazóns externas

* Marchena consegue o récord de vitorias consecutivas cunha selección

| * v
* c
* e
Selección de España - Campioa do Mundo de 2010 |
| --- |
| 
* 1 Casillas (c)
* 2 Albiol
* 3 Piqué
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Pedro
* 19 Llorente
* 20 Javi Martínez
* 21 Silva
* 22 Navas
* 23 Reina
* Adestrador: Del Bosque

 | España |

| * v
* c
* e
Selección de España - Campioa da Eurocopa de 2008 |
| --- |
| 
* 1 Casillas (c)
* 2 Albiol
* 3 Navarro
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Cazorla
* 13 Palop
* 14 Alonso
* 15 Ramos
* 16 Sergio García
* 17 Güiza
* 18 Arbeloa
* 19 Senna
* 20 Juanito
* 21 Silva
* 22 De la Red
* 23 Reina
* Adestrador: Aragonés

 | España |

|  |  |
| --- | --- |
| Control de autoridades | 
* Wd: Q186415
* WorldCat
* VIAF: 309573768
* BNE: XX4916256
* BRE: 5167083
* As: 5299
* BDFutbol: 363
* EUfootballInfo: 12973
* FIFA: 177846
* FootballDatabase: 1727
* Fussballdaten: marchenacarlos
* NFT: 6234
* Soccerway: 322
* Sports Reference: marchena-1
* Transfermarkt: 7572
* UEFA: 51820
* Worldfootball: marchena

 |